Aldaris (uzņēmums)

AS Aldaris ir alus un bezalkoholisko dzērienu ražotājs Latvijā. Līdz 2013. gadam "Aldaris" bija uzskatāms par Latvijas alus tirgus līderi. 2008. gadā "Aldara" produkcija aizņēma 46,1 procentu alus tirgus Latvijā.Krīzes laikā meklē lētu alu, nra.lv,  2013. gadā uzņēmums veica restrukturizāciju, samazinot ražošanu, kā arī atlaižot 59 darbiniekus.

 Vēsture 

"Aldaris" par savu izveidošanas gadu uzskata 1865. gadu, kad latviešu zemnieks Jānis Daude, kurš bija pieņēmis vācisku vārdu Johaness Dauders, pašreizējā "Aldara" atrašanās vietā Sarkandaugavā uzbūvēja alus darītavu Waldschlößchen (latviski: Mežpils). Nākamā īpašnieka un vadītāja Ādolfa fon Bingnera vadībā 1900. gadā noritēja vērienīga ražotnes modernizācija — brūvēšanas procesā ieviesa ūdens atdzelžošanu, filtrēšanu un mākslīgo atdzesēšanu, tāpat rūpnīca bija pilnībā elektrificēta un svienota ar dzelzceļa līniju. 1905. gadā Waldschlößchen kļūst par akciju sabiedrību. Uzņēmums savu darbību sekmīgi turpināja arī pēc Pirmā pasaules kara. 1937. gadā valstij piederošā "Latvijas Kredītbanka" nopirka visas alus darītavu "Valdšleschens", "Ilģuciems" un "Tanheizers" akcijas, faktiski veicot nacionalizāciju, un tiek izveidots jauns lieluzņēmums. Tā nosaukumu izvēlējās publiskā aptaujā, kurā piedalās 3338 iesūtītāji. Par labāko tika atzīts nosaukums "Aldaris".Jaunākās Ziņas, "Visas Aldaŗa akcijas atradīsies latviešu rokās" 

Arī pēc Latvijas okupācijas 1940. gadā un Otrā pasaules kara tas saglabāja savu nosaukumu. 1976. gadā notika administratīva (nedaudz līdzīga 1937. gadam) uzņēmumu apvienošana. "Aldari" apvienoja ar "Vārpas" un "Iļģuciema" alus darītavām zem kopīga nosaukuma: ražošanas apvienība "Aldaris".

1992. gadā "Aldaris" uzsāka sadarbību ar skandināvu koncernu "Baltic Beverages Holding" (BBH).Aldaris Brewery , carlsberggroup.com, pārbaudīts  Vēlāk notika uzņēmuma privatizācija, kurā "Aldarī" daļas ieguva gan BBH, gan uzņēmuma darbinieki. Valsts, saskaņā ar Ministru kabineta rīkojumu Nr. 63, savas kapitāla daļas pārdeva 1995. gadā.Par valsts kapitāla daļu pārdošanu, likumi.lv,  BBH pakāpeniski palielināja savu daļu uzņēmumā. 2000. gadā BBH piederēja 75% akciju (darbiniekiem 25%), 2006. gada sākumā — 84,88%, bet 2008. gadā, kad par BBH vienīgo īpašnieku kļuva Carlsberg Group, "Aldaris" tam pieder pilnībā"Aldaris" prognozē smagu gadu , delfi.lv, «Aldara» peļņa pērn — 3,1 miljonu latu, apollo.lv,  Pašlaik (2010) "Aldaris" tiek pozicionēts kā viens no Carlsberg Group uzņēmumiem — Aldaris, part of the Carlsberg Group (Aldaris, daļa no Carlsberg Group)

 Ārējās saites 

 "Aldaris" mājas lapa
 Aldara vēsture portālā Cita Rīga

 Atsauces 

Kategorija:Latvijas alus darītavas
Kategorija:Latvijas uzņēmumi
Kategorija:Alkoholisko dzērienu zīmoli
Kategorija:Sarkandaugava